《浓翠台》
宋代·张洞

君怀澹无营，潇潇渊明伍。
筑台面乔岳，种竹环幽户。
糠秕身后名，徽纆腰间组。
高风激奔竞，救时非小补。

作者简介：（1019—1067）开封祥符人，字仲通。自幼开悟，为文甚敏，遇事慷慨，自许以有为。仁宗时赵元昊叛，以布衣上方略。寻举进士。调颍州推官，为永兴府管勾机宜文字，均有善政。以荐召试学士院，充秘阁校理，判祠部，奏减僧度牒。在馆阁久，数有建明，仁宗赐飞白“善经”字宠之。英宗时出为江西转运使，移河南，转工部郎中。